Missió: Explorar la jungla urbana\nEn aquest blog podràs informar-te de les activitats del programa d'educació ambiental Biodiverciutat\nJa tenim els guanyadors del Concurs Fotogràfic del BioDiverCiutat!\nEn aquesta IV edició del programa d'educació ambiental BioDiverCiutat s'ha realitzat el Concurs "Safari fotogràfic a la ciutat". La finalitat d'aquest concurs és descobrir la gran biodiversitat que ens envolta en els entorns urbans a través dels objectius de les càmeres i difondre el seu valor a través de la fotografia.\nDesprés d'analitzar totes les fotografies rebudes, el jurat anuncia els guanyadors seleccionats d'aquesta primera edició del concurs:\n1r PREMI FLORA: Gisela Esterri (6 anys)\n1r PREMI FAUNA: Alex Corregidor(9 anys)\n1r PREMI: Daniel Aparicio\n2n PREMI: Jaume Deu\n1r PREMI: Àngel Gallardo\n2n PREMI: Chris Ellison\nTots els guanyadors seran contactats personalment i rebran els premis descrits a les bases del concurs.\nPublicado por IJG en 12:18 No hay comentarios:\nExplorem la biodiversitat a través de l'objectiu!\nEl passat dissabte 1 de desembre, vam realitzar el darrer ecosafari del 2012! Per acomiadar-nos d'aquesta edició del BioDiverCiutat i aprofitant els últims dies per a participar al Concurs Fotogràfic, vam apropar-nos a la biodiversitat urbana a través de l'objectiu de les nostres càmeres.\nFotografiant biodiversitat urbana durant l'ecosafari\nEl nostre expert, en Joan de la Malla, va oferir explicacions pràctiques per a l'obtenció de millors fotografies de natura i va assessorar personalment a cada assistent per a treure un millor rendiment de la seva càmera fotogràfica.\nJoan de la Malla en acció\nEsperem que l'ecosafari us animi a observar la biodiversitat urbana que ens envolta i que capteu bones imatges per difondre la seva existència, bellesa i la importància de la seva conservació.\nInstantània captada durant l'ecosafari\nUs recordem que teniu temps fins el 10 de desembre per a presentar un màxim de 3 fotografies de biodiversitat urbana al CONCURS FOTOGRÀFIC del BioDiverCiutat. Us esperen molts premis!! Podeu consultar les bases aquí.\nPublicado por IJG en 8:15 No hay comentarios:\nÚLTIMES PLACES!!! Ecosafari fotogràfic!\nDissabte 1 de desembre a les 11:00h a Montjuïc\n“FOTOGRAFIANT LA BIODIVERSITAT URBANA!”\nDesprés del gran èxit de la primera convocatòria, el dissabte 1 de desembre el BioDiverCiutat ofereix de nou l'ecosafari "Fotografiant la biodiversitat urbana!".\nVivim envoltats d'un tresor de flora i fauna que poques vegades ens aturem a observar, i que no sempre sabem capturar fotogràficament. Vols aprendre a fer fotos professionals d'aquesta fascinant biodiversitat urbana? Aquest és el teu ecosafari! Descobrirem el món de la fotografia de natura i aprendrem a valorar-la com a eina per gaudir de l’entorn. Lluny de tractar-se d’un element merament estètic, la fotografia de natura té un potencial innegable en el coneixement de la biodiversitat i en la seva conservació.\nEn aquest ecosafari, s’aproparà als participants al coneixement de la càmera fotogràfica, se’ls introduirà en les bases tècniques i artístiques i es mostraran diverses metodologies, equips i disciplines a utilitzar en la realització de fotografies a la natura.\nData: dissabte 01/12/2012, als Jardins de Mossèn Cinto Verdaguer a Montjuïc\nL’ecosafari és a càrrec de Joan de la Malla, biòleg i fotògraf freelance especialitzat en temàtiques de natura. Realitza la major part de la seva tasca a diversos boscos tropicals del planeta. Ha treballat a diversos països com Uganda, Indonèsia, Malàisia, Perú, Equador, Panamà, Costa Rica, Tailandia i Índia, on ha realitzat fotografies de paisatge, fauna i macrofotografia, tant terrestre com subaquàtica. A l’actualitat, publica en mitjans d’àmbit nacional i internacional com Geo i National Geographic. Més info a www.delamalla.com\nGratuït, per a tots els públics i edats.\nSol·liciteu reserva a laia.dotras@janegoodall.es\nPublicado por IJG en 12:16 No hay comentarios:\nDescobrim els secrets de les aus a Barcelona!\nEl passat diumenge 25 de novembre vam gaudir d'una interessant expedició ornitològica al Parc de la Ciutadella. De la mà d'Àlex Mascarell, naturalista i gran amant de les aus, vam descobrir molts secrets d'aquest fascinant grup d'animals! El Professor Roots també ens va acompanyar durant l'exploració, equipat dels seus prismàtics i el seu sentit de l'humor.\nObservant aus amb el professor Roots\nDesprés de conèixer les característiques generals de les aus i observar d'aprop plomes de diferents tipus i amb diferents funcions (vol, termorregulació, atracció sexual), vam recòrrer una part del parc per descobrir les espècies que l'habiten. A banda d'espècies autòctones com la cuereta blanca, el gavià argentat, la gavina vulgar, el mosquiter o l'estornell, va cridar especialment l'atenció la gran diversitat d'aus exòtiques que es poden observar lliures al parc. En una estona vam observar 3 espècies diferents de psitàcides! Aquest fet condueix a reflexionar sobre la tenència d'espècies exòtiques i les conseqüències del seu alliberament.\nObservant diferents plomes d'aus\nAbans de finalitzar l'ecosafari, l'Àlex ens va ensenyar com preparar menjadores per a aus, utilitzant materials naturals i biodegradables (com pinyes) o bé, envasos reutilitzats. També ens va donar consells per una bona col·locació, tenint la precaució sempre de no situar-les a punts d'accés per predadors com els gats. D'aquesta manera, ara que ja coneixem que Barcelona té una rica biodiversitat ornitològica, podem contribuir a la seva protecció des de casa nostra.\nPreparant una menjadora\nMoltes gràcies a totes i tots pel vostre interès i participació! Recordeu que esperem les vostres millor fotografies de fauna i flora urbanes pel CONCURS FOTOGRÀFIC del BioDiverCiutat. Teniu temps fins el 10 de desembre.\nPublicado por IJG en 0:36 No hay comentarios:\nDescobrim la flora de Montjuïc!\nEn el darrer ecosafari del programa d'educació ambiental BioDiverCiutat, vam gaudir d'un matí de descoberta de la biodiversitat botànica de Montjuïc. Aquesta vegada el professor Roots va estar acompanyat d'uns intrèpids exploradors i exploradores de diferents edats que van desafiar al mal temps i es van apuntar a l'aventura de descobrir la biodiversitat que ens envolta. Tampoc va faltar el nostre expert en flora, Enric Alcañiz, també conegut com professor Escarola.\nPetits exploradors atents a les divertides explicacions del professor Escarola\nAmb la missió de trobar diferents elements peculiars de les espècies botàniques del parc, els exploradors i exploradores van recòrrer el Jardí d'Aclimatació equipats amb lupes i llibretes de camp per no perdre cap detall durant la seva exploració.\nDescobrint els arbres amb el sentit del tacte\nL'ecosafari va permetre descobrir algunes curiositats sobre les plantes i arbres de Barcelona i la seva importància per a altres espècies i també, pels humans. Per a contribuir a preservar la riquesa botànica a la ciutat, els més petits van plantar una llavor de diferents espècies locals i es van endur a casa un futur arbre o planta, del que es van comprometre a tenir cura.\nSembrant llavors amb envasos reutilitzats\nMoltes gràcies als participants d'aquest ecosafari pel seu entusiasme i el seu compromís amb la protecció de la biodiversitat urbana! Esperem que envieu les vostres millors fotografies de flora i fauna urbana al CONCURS DE FOTOGRAFIA del BioDiverCiutat. Trobareu les bases i els premis aquí.\nPublicado por IJG en 1:44 No hay comentarios:\nDescobrim la flora urbana! [NO queden places disponibles]\nSabies que a Barcelona hi ha arbres que poden viure més de mil anys? I uns altres que fan flors de fusta? I és que als parcs i als carrers de la ciutat existeix una rica biodiversitat botànica que sovint ens passa desapercebuda! Si vols aprendre a identificar les espècies de plantes i arbres més representatives i les seves peculiaritats, no et pots perdre aquest ecosafari. Ens endinsarem al Jardí d’Aclimatació de Montjuïc, un bell i tranquil paratge que ens permetrà gaudir d’una bona estona de descoberta de la flora urbana. En un dels espais de major interès botànic de la ciutat, podrem arribar a veure més de 200 espècies de plantes diferents, algunes úniques a la ciutat! Ens acompanyes?\nGratuït, per a tots els públics i edats. PLACES LIMITADES!\nSol•liciteu reserva o informació addicional a laia.dotras@janegoodall.es\nPublicado por IJG en 2:10 No hay comentarios:\nDescobrim els secrets del Mediterrani!\nEl dissabte 6 d'octubre, més de 30 exploradores i exploradors de diverses edats van fer una expedició per la platja de la Barceloneta. El seu objectiu era descobrir quina biodiversitat es troba a la costa de Barcelona. Després de rastrejar una estona per la sorra, van descobrir el gran impacte humà sobre aquest medi i com aquest afecta a les espècies que viuen dins de l'aigua.\nDe la mà de la Gemma Gonzàlez i Potrony, biòloga especialista en cetacis del Projecte NINAM, i del Professor Roots (que va venir molt ben equipat per l'ocasió), els participants van conèixer la gran diversitat d'organismes que es troben al mar Mediterrani i els fràgils vincles establerts entre ells, molt amenaçats per la contaminació i la sobre explotació dels recursos marins.\nEls grans protagonistes d'aquest ecosafari van ser els cetacis, que tot i la gran mida d'alguns, són grans desconeguts per la majoria. Per exemple, sabíeu que al Mediterrani podem trobar-ne 9 espècies diferents? Una d'elles, el rorqual comú, pot arribar fins els 25 metres de llargada! Per a fer-nos una idea, els participants es van estirar sobre la sorra fent una llarga filera fins arribar a fer la mida d'un rorqual.\nL'ecosafari va despertar l'interés d'altres persones que gaudien de la platja i també va ser enregistrat per les càmeres de BTV, sortint al telenotícies del migdia. Podeu veure-ho aquí.\nUs recordem que encara teniu temps de presentar les vostres millors fotografies de fauna i flora urbana al Concurs Fotogràfic del BioDiverCiutat. Us esperen interessants premis! Mireu les bases aquí.\nPublicado por IJG en 2:13 No hay comentarios:\nVídeos de Biodiverciutat\nPrograma global d'educació ambiental Roots\nJoc de Acciónatura sobre canvi climátic\nJa tenim els guanyadors del Concurs Fotogràfic del...\nper a l'educació, la investigació i la conservació\nPremi Acció 21 2010


Paiporta redueix el seu deute amb els bancs un 67% amb la pressió fiscal més baixa de l'Horta Sud | Valencia Extra\nPaiporta redueix el seu deute amb els bancs un 67% amb la pressió fiscal més baixa de l'Horta Sud\nL’Ajuntament de Paiporta ha reduït el seu deute amb el bancs un 67% des que va prendre possessió el nou equip govern, format per Compromís, PSPV i PodEU, fa poc més de 15 mesos. Segons les dades facilitades per l’àrea d’intervenció i tresoreria, a 30 de juny de 2015 el consistori paiportí devia 6.878.598,83 euros a diferents entitats bancàries. Com ha explicat la regidora d’Hisenda i Administració General, Beatriz Jiménez, “aquest deute s’ha reduït amb la intenció de pagar menys interessos als bancs cada any i poder invertir l’estalvi en contractació de personal i millora d’atenció al públic i serveis”. Poc més d’un any després, el deute ha baixat als 2.244.711,07, un 67% menys que en la situació heretada de l’equip de govern anterior.\nAquesta gestió econòmica se suma a la rebaixa del període de pagament a proveïdors, que a Paiporta se situa actualment en els 12 dies. L’Ajuntament continua treballant per rebaixar la xifra, però aquesta està molt per baix del barem que exigeix l’anomenada ‘Llei Montoro’ del Ministeri d’Hisenda per a poder realitzar inversions finançerament sostenibles, que se situa en els 30 dies.\nGràcies a la rebaixa aconseguida en el període de pagament a proveïdors, el passat mes de juliol el ple municipal va poder aprovar la inversió de 962.000 euros en obres de millora que beneficiaran a totes les àrees municipals. Hi haurà intervenció per a augmentar les prestacions del Poliesportiu Municipal, remodelar els accessos a la Plaça Major, reparar voreres a diferents punts, canviar parcs infantils, renovar xarxes de sanejament i sistemes de reg, construir una nova pista de patinatge de velocitat, o rehabilitar habitatges socials i altres locals per a la posada en marxa d’un viver d’empreses, entre d’altres.\nA més, “tot açò s’ha aconseguit sense augmentar la pressió fiscal sobre els veïns, sinó gestionant els recursos públics en funció de les necessitats de les persones”, ha remarcat la regidora, Beatriz Jiménez. Segons dades del Ministeri d’Hisenda, Paiporta és el poble amb menor pressió fiscal de tota la comarca de l’Horta Sud, i està col·locat en el lloc 36 dels 42 municipis de tota l’Horta.\nLa mitjana de pressió fiscal per habitant a Paiporta se situa en els 386,41 euros, 103 euros menys que la mitjana de les 42 localitats de tota l’Horta, que puja fins als 489 euros, i 69 menys que la mitja de les 12 localitats de l’Horta Sud, que és de 455 euros. La pressió fiscal es calcula sumant el que recapta l’Ajuntament en impostos i taxes, i dividint la quantitat entre el nombre d’habitants.\nPer a Beatriz Jiménez, “s’estan començant a complir els objectius del pacte de govern encetat en juny de 2015, quan ens proposàrem sanejar la situació econòmica de l’Ajuntament, millorar el servei a la ciutadania, reduir el deute, i invertir de manera racional i eficient allà on més es necessita”, ha conclòs la regidora d’Hisenda i Administració General.


divendres, 16 de maig de 2014 08:04\nRaquel Sánchez: “Nosaltres defensem una Europa social”\nEl PSC de Gavà, ha demanat el vot per l’esquerra a Europa i insisteix en destacar la importància d’aquests comicis pel nostre futur\nL’Agrupació local de PSC a Gavà segueix aquests dies fent campanya a peu de carrer per explicar a la ciutadania el que qualifiquen com “unes eleccions claus pel nostre futur”. Segons ha precisat la Primera Secretària del partit a Gavà i alcaldessa del municipi, Raquel Sánchez, “el proper 25 de maig és primordial acudir a les urnes perquè ens hi juguem molt, ens toca decidir quin és el model d’Europa que volem, si el de la dreta conservadora, del PP, C’s i CiU, el de la troica, que ratifica les polítiques d’austeritat i retallades, o volem optar per la nostra opció d’esquerres a una Europa social, que defensi les persones i la classe treballadora”.\nSánchez destaca que, “entre les propostes que defensem hi ha la de destinar el 6% del producte interior brut dels països a tot allò que té a veure amb la recerca i la investigació. També volem garantir un salar mínim interprofessional que sigui just i defensi la dignitat de les persones”.\nSánchez assegura que “és fonamental participar en aquests comicis perquè les polítiques que es dissenyen a Europa tenen una incidència molt directa en les persones i en els municipis”.\nEtiquetes: Eleccions europees Partits Polítics Política PSC-Partit dels Socialistes de Catalunya Raquel Sánchez\nDarrera actualització de divendres, 23 de maig de 2014 12:53


coquma: de gener 2014\nInvitació d'aniversari per l'Alba\nComença l'any a Coquma igual que com ha acabat, amb l'encàrrec d'un lector! I un de molt especial! Recordeu l'article sobre les "laundry room" Mitjons, petons i americanes? Doncs l'Alba en fa 40, ho vol celebrar com cal amb una festassa i m'ha encarregat que li dissenyi la invitació! Quina il·lusió!\nL'Alba volia que la invitació a la festa fos una postal, que inclogués fotos seves de quan era petita i que fos molt alegre.\nAquest n'és el resultat!\nMolt estiuenca per un mes de gener, però què carai, és que sempre hi ha ganes de solet i de mar.\nFelicitats, Alba! que siguin uns 40 molt especials, ben fidels al teu somriure.\nPublicat per coquma a 11:05 0 comentaris\nEtiquetes de comentaris: disseny, disseny gràfic


Concentració per la llibertat dels Jordis després d'un any de presó\n16/10/2018 Política - Jordi Rodríguez\nConcentració del dia 17 d'octubre de l'any passat un dia després de l'empresonament de Cuixart i Sánchez.\nAvui fa un any de l’empresonament dels activistes independentistes Jordi Cuixart i Jordi Sánchez. Per denunciar la seva situació, l’Assemblea Nacional Catalana i Òmnium Cultural convoquen una concentració davant l’Ajuntament de Palamós, a dos quarts de vuit del vespre. Sánchez i Cuixart estan acusats d’un presumpte delicte de rebel·lió pels fets del 20 de setembre de l’any passat a la Conselleria d’Economia de la Generalitat. Les entitats diuen que la presó preventiva vulnera els drets fonamentals dels encausats i els dels seus familiars.\nA partir de dos quarts de vuit, al punt de la concentració s'entonarà el Cant dels Indignats i, tot seguit, es farà la lectura d'un manifest. Acabat l'acte, els participants marxaran fins a la platja per reivindicar la llibertat dels Jordis i també la de la resta de persones empresonades pel procés independentista, així com el retorn de les que s'han exiliat. En record de cadascuna d'aquestes persones s'enlairaran 19 fanalets. Jordi Iglesias, coordinador de l'ANC de Palamós, Sant Joan i Vall-llobrega, diu que és una convocatòria que va més enllà de si un és independentista o no.\nEl 16 d'octubre de l'any passat, el president d’Òmnium Cultural, Jordi Cuixart, i l’expresident de l’Assemblea Nacional Catalana, Jordi Sánchez, van ser enviats a la presó per la jutgessa de l'Audiència Nacional, Carmen Lamela. acusats inicialment d'un presumpte delicte de sedició, una qualificació que després el magistrat del Tribunal Suprem, Pablo Llarena, va elevar a rebel·lió. El motiu van ser les mobilitzacions que va generar l’escorcoll a la seu del Departament d’Economia de la Generalitat, el 20 de setembre anterior. Des d'aleshores, el dia 16 de cada mes es convoquen concentracions a les portes dels ajuntaments per demanar el seu alliberament. La que es farà aquest vespre, a les vuit, davant l'Ajuntament de Palamós és la que recorda que Sánchez i Cuixart ja fa un any que són en presó preventiva.\n19/02/2018 - Societat Un miler de persones marxen per la llibertat dels presos polítics\n25/10/2017 - Societat El Ple exigeix també l'alliberament de Sánchez i Cuixart


QUI SOM | Assessoria Ruestes\nASSESSORIA RAMON RUESTES\nDes dels seus inicis al febrer de 2008, la nostra empresa ha sofert una constant evolució fins a esdevenir la realitat que representa a la actualitat.\nEstà formada per un equip de joves professionals amb una experiència contrastada dins del sector i en contínua formació per adaptar-se a les constants variacions de les normatives fiscals, laborals i administratives. El nostre objectiu primordial es basa en aportar la nostra experiència perquè els nostres clients obtinguin un major benefici en el seu activitat professional o particular mitjançant el nostre assessorament i la adaptació de la seva activitat als comptants canvis legislatius.\nQualsevol persona que iniciï o desenvolupi una activitat professional o mercantil busca simplificar en tot el possible els tràmits amb l’ administració per poder dedicar-se al realment important, treure el seu negoci endavant. Facilitar i optimitzar en tot el possible les obligacions fiscals, laborals i comptables que té tota empresa o ciutadà a través de la celeritat en els tràmits i la professionalitat del nostre equip és el objectiu del nostre treball.\nEl que s’ha exposat es complementa amb l’assessorament constant en qualsevol dubte o tràmit amb l’administració o amb tercers que tingui el ciutadà, autònom o empresa. Juntament amb l’eficiència i professionalitat, la proximitat i la confiança dipositada pels nostres clients són elements vitals per a la nostra manera d’entendre el negoci.\nResponsable de les àrees de fiscal i laboral\nPILAR REBELLON TORRA\nResponsable de l'àrea d'autònoms\nGERARD MERCADÉ XANDRI\nResponsable de l'àrea d'empreses


La porra d’Iker Romero per als quarts de la Champions\nEl Barça es torna a enfrontar al Kiel alemany\nIker Romero fent un petó a la Copa d'Europa del 2005\nActualitzada el 21-04-2017 14:26\nAquest cap de setmana comencen els quarts de final de la Champions d’handbol amb quatre encreuaments d’alt nivell. Amb Iker Romero, l’home que va donar la Copa d’Europa al Barça l’any 2005 amb una rosca des dels 7 metres amb el cap embenat, hem analitzat les eliminatòries. La seva porra és Barça, Vardar, PSG i Veszprem, però no descarta que hi hagi sorpreses.\nEl clàssic d’Europa, la reedició dels quarts de l’any passat, amb la classificació dels alemanys. El Kiel té la baixa de Duvnjak i el Barça la de Gonzalo Pérez de Vardas i Lasse Andersson. Una eliminatòria al 50%, diu Romero.\nEl Vardar -amb els catalans David Davis i Joan Cañellas- fa tres anys que es queda a les portes de la Final 4 i aquest any sembla que han fet un pas endavant i ho poden aconseguir. Al davant, un Flensburg amb molt potencial, però amb el cap posat a la Bundeslliga.\nEl Pick Szeged busca ser per primer cop a Colònia, però a davant té un dels grans favorits per guanyar la Champions, el PSG de Karabatic, Hansen i companyia. Un equip plegat d’estrelles.\nSzeged - PSG\nEl Vezprem -amb Xavi Sabaté i Josep Espar a la banqueta i l’extrem Cristian Ugalde- fa dos anys que és subcampió d’Europa. Tenen una de les millors plantilles, però els falta regularitat. S’enfronten al Montpeller, la sorpresa de quarts després d’eliminar el Kielce als vuitens, el vigent campió de la Champions.\nVeszprem - Montpeller\nEscolta aquí la conversa sencera amb Iker Romero.\nEntrevista a Iker Romero


Estàs pensant comprar Lalizas Sailing Junior? Aquest és un dels productes estrella de waveinn, la botiga online de nàutica i pesca. El preu és de 61.99 $ per un temps limitat! A waveinn et podràs beneficiar de grans avantatges i comprar productes de Lalizas amb el millor preu. Tots els productes de nàutica i pesca que veuràs al catàleg tenen la total garantia del fabricant.


Proposem una formació integral que permeti als/a les nostres alumnes estimular i desenvolupar l’esperit crític per tal de formar-se els seus propis criteris per analitzar la realitat que els envolta i poder-hi incidir de manera objectiva. Que desenvolupi la seva autonomia, la seva iniciativa i els valors i actituds de respecte i participació.\nEls docents participen en aquest procés com a conductors, guies de l’aprenentatge, ajudant a establir relacions i procurant contribuir a què cada alumne se senti satisfet amb si mateix en la construcció dels seus propis aprenentatges. L'adquisició de les competències bàsiques són el fonament per a qualsevol aprenentatge posterior. I per excel·lència la competència aprendre a aprendre que implica fomentar habilitats per a conduir el propi aprenentatge i aprendre d'una manera eficaç i autònoma.\nProposem, per tal de complementar i aconseguir les propostes anteriors, un projecte d’innovació metodològica, basat en un aprenentatge integrat, que es consolida en els espais d’aprenentatge que permeten als alumnes seguir el seu propi ritme d’aprenentatge i avançar segons les seves capacitats i interessos a partir de l’experimentació i investigació.\nDesenvolupem un estil educatiu propi que pren com a centre la persona i les seves relacions interpersonals en un clima familiar, senzill i proper, que cerca la implicació dels alumnes i les seves famílies, que promou el contacte i la comunicació i que crea, a través del respecte, els ponts de diàleg necessaris per assegurar la coherència de tota acció pedagògica que vulgui arrelar i fer créixer a la persona.\nTots aquests aspectes es desenvolupen a partir de la xarxa d'Escoles Vedruna de Catalunya, que ofereix a les famílies el seu servei com a alternativa educativa amb caràcter propi, en el marc d’escola avançada, contribuint a la formació del nostre alumnat.\nEn aquest enllaç podeu accedir al Projecte Educatiu de Vedruna Catalunya Educació, en la seva última revisió i actualització (curs 2016-17), i que explicita un estil d'educar inspirat en la Proposta Educativa Vedruna i en el tarannà i en l'obra de Joaquima de Vedruna, en clau del S. XXI.


L’acord permetrà consultar a través del repositori cooperatiu de la Diputació, i en accés obert, les diferents edicions de la revista publicades des de 1987 –any del primer número– fins a l’actualitat; a més d’augmentar la visibilitat i preservació d’aquests documents. Les revistes des del número 1 fins al 114 es poden visualitzar a través del següent enllaç; mentre que del 114 en endavant es pot fer prement aquí.\nEs Pedrís Llarg és la revista municipal d’informació i cultura de Begur. Pren el seu nom del banc centenari que es troba en el lateral esquerre de l’església de Sant Pere. El primer número es va publicar l’estiu de 1987, a iniciativa del Servei Municipal de Català, amb l’objectiu de potenciar el català. Posteriorment s’hi implicà l’Arxiu Municipal; i fins el número 135 –darrer número de la revista– ha estat l’Àrea de Cultura qui n’ha fet l’edició. A partir del número 136, però, serà l’Àrea de Comunicació qui n’assumeixi l’edició.


MIA - Català - Otto Rühle: La revolució no és cosa de partits (1920)\nLa revolució no és cosa de partits!\nDisponible també en .pdf\nPublicat originalment com a «Die Revolution ist keine Parteisache!», Berlin-Wilmersdorf, 1920\nTraducció de Lluc Casals\nAmb el domini de la burgesia arribà el parlamentarisme. Amb el parlamentarisme arribaren els partits polítics. L’època burgesa trobà en els parlaments el camp de batalla històric per a llurs primers conflictes amb la corona i la noblesa. Es configurà políticament i adaptà la legislació a les necessitats del capitalisme. Però el capitalisme no és quelcom homogeni. Els diferents estrats i grups d’interès dintre la burgesia manifestaven les seves diferents pretensions. Per a assolir llurs objectius, sorgiren els partits, que enviaren els seus representants i actors al parlament. Així, el parlament esdevingué un “fòrum” per a totes les tensions del poder econòmic i polític: primer, per la del poder legislatiu, més tard, també a través del parlamentarisme, per la del poder de governar.\nPerò les lluites del parlament, com les dels partits, no són sinó simples lluites amb paraules. Programes, polèmiques de premsa, pamflets, resolucions, informes de reunions, debats del parlament, decisions: tot mots. El parlament degenerà, cada vegada més, en una tertúlia. Així doncs, els primers partits no eren sinó meres màquines de preparació per a les eleccions. No era casualitat, doncs, que originalment s’anomenessin “associacions electorals”.\nLa burgesia, el parlamentarisme i els partits polítics es condicionen mútuament, recíprocament. Els uns pertanyen als altres. Cap no és possible sense els altres. Marquen la fisonomia política del sistema burgès, de l’època burgesa-capitalista.\nLa revolució de 1848 quedà estancada als seus inicis. Però l’ideal de l’era burgesa (això és, la república democràtica) va ser erigida.\nLa burgesia, impotent i covard per naturalesa, mancava de força i voluntat per a fer realitat llur ideal a través de la lluita. Es postrà davant la monarquia i la noblesa, es conformà amb el dret d’explotació de les masses i convertí el parlament en una comèdia. Així aparegué el deure de la classe treballadora d’enviar representants al parlament. Aquests arrencaren les exigències democràtiques de les mans traïdores de la burgesia. Les propagaren amb èmfasi. Buscaren d’acomplir-les en el marc legal.\nLa socialdemocràcia creà per a aquest fi un programa democràtic “minimalístic”. Un programa de demandes pràctiques adaptat a l’època burgesa. Llur acció al parlament anava marcada per aquest programa. Era governada per l’afany de procurar, amb l’ampliació i perfeccionament de la democràcia formal liberal-burgesa, els avantatges de la llibertat de moviment legal de la classe treballadora i les seves activitats polítiques. Quan Wilhelm Liebknecht(1) proposà la no participació al parlament estava cometent un judici equivocat de la situació històrica. Si la socialdemocràcia volia actuar com un partit polític havia d’anar al parlament. No hi havia cap altra possibilitat d’actuar i desenvolupar-se políticament.\nQue els sindicats s’allunyessin del parlament i prediquessin l’antiparlamentarisme honrà la seva postura respecte la creixent “vacuïtat” i corrupció del funcionament parlamentari. Però en la pràctica exigien quelcom impossible de la socialdemocràcia: demanaven una resolució contradictòria a les lleis històriques. Una renúncia d’ella mateixa. D’aquesta manera la socialdemocràcia no podia continuar. Pertanyia al parlament perquè era un partit polític.\nEn els partits clàssics, com els partits burgesos, l’SPD i l’USPD(2), els líders tenen la primera paraula. Ells parlen, prometen, persuadeixen, comanden, etc.\nLes masses, quan fan acte de presència, es troben davant de fets absoluts. Han d’arrenglerar-se i marxar al compàs. Han de creure, callar i retre compte. Han d’escoltar, acceptar i acatar les ordres i les instruccions.\nI han de votar!\nEls seus líders volen el parlament. I per això els han de votar. Mentre les masses romanen en una submissió muda i en una passivitat devota, llurs líders practiquen alta política al parlament.\nEl KPD (3) també és un partit polític. El KPD també vol el parlament. La cúpula del KPD menteix a les masses quan els diu que vol conquerir el parlament només per a destruir-lo; i menteix quan assegura que no té cap intenció de col·laborar amb el parlamentarisme (4). No vol ni pot ni farà destruir el parlamentarisme! Té tota la intenció de col·laborar-hi. Viu per això!\nEl KPD ha esdevingut un partit parlamentari com la resta. Un partit del compromís, de l’oportunisme, de la crítica, de la tertúlia. Un partit que ha cessat d’ésser revolucionari.\nMireu-lo! Retorna al parlament. Reconeix els sindicats. Se submergeix a la constitució democràtica (5). S’obre pas entre el poder establert. Se sustenta en els fonaments de les relacions de poder establertes. Participa en la tasca de restauració nacional i capitalista.\nEn què es diferencia de l’USPD? Critica en comptes de negar; s’oposa en comptes de rebel·lar-se; negocia en comptes d’intervenir (6); predica xerrameca en comptes de lluitar. És per això que ha deixat de ser una organització revolucionària comunista.\nHa esdevingut un partit socialdemòcrata. Només separat per minúcies de Scheidemann (SPD) i Däumig (USPD). Una còpia barata de l’USPD. Aviat serà un partit del govern amb els partits de Scheidemann i Däumig (7). I això serà la seva fi!\nPerò sempre queda un consol a les masses: una oposició emergeix sempre de nou! Aquesta oposició no participa en la marxa a favor de les urpes de la contrarevolució.\nQuè podia fer aquesta oposició? Què feia?\nS’agrupava i formava una organització política. Però havia de ser així?\nEls elements polítics revolucionaris més madurs, més actius i més decidits tenen el deure de construir la falange de la revolució. Només podien acomplir aquesta obligació amb una falange, això és, amb una formació sòlida. Ells són l’elit del proletariat revolucionari. Amb aquesta solidesa ells guanyen força i aprofunditzen els coneixements. Com a avantguarda del proletariat es mostren amb la voluntat ferma davant dels vacil·lants i confusos. En el moment concret, aquests elements, formen el centre magnètic de tota activitat.\nElls són una organització política. Però no són cap partit polític. Cap partit polític en el sentit tradicional.\nEl nom “Partit comunista dels treballadors” representa els últims vestigis superficials –aviat prescindibles!– d’una tradició que desgraciadament no pot desprendre’s de les ahir vitals, però ara obsoletes, ideologies de les masses.\nPerò aquests vestigis seran eliminats.\nL’organització de l’avantguarda comunista de la revolució no serà un partit convencional afligit pels càstigs de les derrotes, ni repetirà el destí fatal que ha tingut el KPD.\nEl temps de fundació de partits és passat, perquè indiscutiblement el temps dels partits polítics és història.\nEl KPD és l’últim partit. Llur bancarrota és la més vergonyosa, llur final el més indigne i vergonyós…\nPerò què sorgirà de l’oposició? I què sorgirà de la revolució?\nLa revolució no és cosa de partits. Els tres partits socialdemòcrates (SPD, USPD, KPD (8)) pateixen la il·lusió de contemplar la revolució com una qüestió de partit i de reclamar la victòria de la revolució com la meta del seu partit.\nLa revolució és l’afer polític i econòmic de la totalitat del proletariat.\nNomés el proletariat com a classe pot dur la revolució fins la victòria. Tota la resta no és sinó supersticions, demagògia i xarlataneria política.\nLa qüestió és que el proletariat es comprengui com a classe i recuperi la seva activitat per a la lluita revolucionària. A la base més vasta i en el marc més ample.\nPer això tots els proletaris preparats per a la lluita revolucionària, indiferents a la seva procedència, hauran d’agrupar-se en llurs tallers i empreses en organitzacions revolucionàries i també en el marc de la Unió General de Treballadors (9).\nLa Unió General de Treballadors, però, no és un barritx-barreig qualsevol, no és una amanida amb els colors de l’arc de Sant Martí, no és una massa aleatòria. És la unió de tots els elements proletaris preparats per a l’activitat revolucionària que es declaren en favor de la lluita de classes, del sistema assembleari i de la dictadura. Aquesta és l’arma revolucionària del proletariat.\nAquesta Unió General de Treballadors arrela en les empreses i s’erigeix al damunt de la indústria, des de baix fins a dalt; amb una base federativa i un sistema de representants revolucionaris. La Unió neix de les masses treballadores i creix de baix a dalt. S’alimenta exitosament de la carn i la sang del proletariat, de la força d’acció de les masses, i és empesa per l’alè càlid de la revolució. No és la fundació de cap líder; no és una construcció sofisticada; no és cap partit polític amb xarlataneria parlamentària i cacics pagats; tampoc no és cap sindicat; és el proletariat revolucionari.\nLlavors què farà el KAPD(Kommunistische Arbeiterpartei Deutschlands)?\nCrearà una organització revolucionària. Propagarà la Unió General de Treballadors (UGT).\nEmpresa per empresa, branca econòmica per branca econòmica, el KAPD formarà els quadres de les masses revolucionàries. Els entrenarà en el caminar tempestuós i reforçarà i consolidarà la seva lluita decidida fins que cada resistència del capitalisme podrà ser superada.\nEl KAPD, mentre allibera les masses de líders traïdors i oportunistes, infondrà en elles la confiança de la seva força, que és la garantia de cada victòria.\nI de la Unió General de Treballadors - començant per les empreses, continuant per les regions econòmiques i finalment estenent-se per tot el regne - es cristal·litzarà el moviment comunista.\nEl nou “Partit” comunista, no és més un partit, però per primera vegada és comunista.\nCor i cervell de la revolució!\nTinguem present el següent procés molt concretament: En una empresa hi ha 200 homes. Una part d’ells pertany a la UGT i en fa propaganda, al principi sense èxit. Però amb la següent envestida, en la qual els sindicats fracassen, desfan l’encanteri: gairebé 100 homes s’han afegit a la Unió. D’aquests, 20 són comunistes i la resta són de l’USPD, sindicalistes i no-militants.\nL’USPD té en un primer moment la més gran confiança. La seva política domina l’estratègia de la lluita. Però com més es demostri falsa (i no revolucionària) la política de l’USPD, la confiança que hi tenen els treballadors disminuirà.\nLa política dels comunistes s’imposa. Els 20 comunistes de l’empresa ara seran 50, 100 i més. El grup comunista domina políticament gairebé tota l’empresa, domina la tàctica de la Unió, domina la lluita per a l’objectiu revolucionari.\nTan a petita com a gran escala, empresa per empresa, regió econòmica per regió econòmica, la política comunista es multiplica. S’imposa, guanya visibilitat i ocupa el rol de cap, cervell i d’ideal director.\nDe la creació de grups comunistes a l’empresa i de la parcel·lació de les masses en àrees econòmiques s’erigeix –en l’estructura de sistema assembleari– el nou moviment comunista.\nÉs a dir, una “revolucionarització” dels sindicats? Una reconstrucció? I quant de temps ha de durar aquest procés? Anys? Dècades? Fins el 1926, per casualitat (10)?\nEn absolut! L’objectiu no és construir, ni erigir de nou d’una altra manera, la monumental baluerna de 7 milions de centrals sindicals. L’objectiu és tenir la mà a la palanca de la indústria, a la palanca del procés de producció de la societat, i, com a conseqüència, a la palanca de decisió de la lluita revolucionària de les empreses clau.\nA la palanca que pot aixecar, com una canya de pescar, totes les indústries i àrees econòmiques del capitalisme.\nÉs així com la decidida voluntat d’acció d’una única organització empresarial podrà superar l’efecte d’una vaga general. És així com el David de l’organització convertirà en pols el Goliat de la burocràcia dels sindicats.\nEl KPD ha cessat d’ésser l’encarnació del moviment comunista d’Alemanya.\nLi encanta apel·lar a Marx, Lenin i Radek! Però l’únic que fa és donar forma a l’últim membre de la contrarevolució. Aviat es mostrarà en perfecta harmonia amb l’SPD i l’USPD com a únic front del socialisme “pur”. La seva promesa d’oposició “lleial” als partits que assassinen i traeixen a la classe obrera n’és el primer símptoma.\nLa renúncia per part del KPD a la batalla aferrissada contra Ebert (11) i Kautsky (Rote Fahne der KPD (12), 21 de març, 1920) prepara un pacte tàcit entre Ebert, Kautsky i Levi; l’últim estadi del capitalisme agonitzant; l’últim “socors polític” a la burgesia alemanya; el final.\nPrepara el final dels partits, el final de la política de partits, el final del frau dels partits i el final de les traïcions dels partits.\nI el nou començament és el moviment comunista; és el Partit Comunista dels Treballadors; el nou començament són les organitzacions revolucionàries de les empreses unides amb la Unió General de Treballadors; els consells revolucionaris, el congrés de consells revolucionaris; el govern assembleari revolucionari; la dictadura assembleària comunista.\n1 Wilhelm Liebknecht, pare de Karl Liebknecht, havia defensat abans de 1875 l’abstencionisme electoral, contra l’opinió de Marx i Engels.\n2 SPD, Sozialdemokratische Partei Deutschlands (Partit Socialdemòcrata Alemany). USPD, Unabhängige Sozialdemokratische Partei Deutschlands (Partit Socialdemòcrata Independent d’Alemanya), nascut el 1917 després de l’exclusió, per part de l’SPD, de llur esquerra: els espartaquistes en formen part, però no els "Radicals d’esquerra" del Nord d’Alemanya).\n3 KPD: Kommunistische Partei Deutschlands (nom del Partit Comunista des de novembre fins a desembre de 1920 i després d’agost de 1921)\n4 Al·lusió, en especial, a la proposta del KPD de practicar una “oposició lleial” al govern amb ocasió del putsch de Kapp (març de 1920).\n5 L’anomenada Constitució de Weimar, sancionada l’11 de novembre de 1919.\n6 Joc de paraules: “Sie verhandelt, anstatt zu andelt.”\n7 Daümig (1869-1922): SPD, després USPD d’esquerra, aprova les “21 condicions”, presideix el VKPD, al ser fundat a finals de 1920 juntament amb P. Levi i abandona aquest càrrec, Levi també, el febrer de 1921, en desacord amb el desplaçament a l’esquerra del partit, que conduirà a l’Acció de març. Més tard els dos abandonen el partit al mateix temps.\n8 Rühle inclou el KPD en la socialdemocràcia, equiparant-lo a l’SPD i l’USPD.\n9 [N. del traductor] No confondre amb la organització sindical espanyola de mateix nom fundada el 1888 per Pablo Iglesias. L’autor fa un ús hipotètic i especulatiu del terme.\n10 Al·lusió a la previsió feta per Levi anunciant una crisis econòmica mundial per al 1926: s’hauria d’esperar, doncs, fins aquesta data per a emprendre una acció revolucionària.\n11 Ebert, canceller el 1918, després primer president de la República, és un dels responsables emblemàtics de la participació socialista en l’esclafament de la revolució.\n12 Òrgan de premsa del KPD.


La Transició democràtica a Catalunya. Recursos per a una aproximació didàctica l Post d’Oriol Dueñas – Llibres gencat\n21 febrer 2014 xarxesLeave a comment\nÉs també un llibre que apareix en un moment oportuníssim per les circumstàncies que estem vivint. Des de determinats sectors, la Transició és explicada com allò que es va coure en els despatxos, allò que es va negociar a Madrid entre franquistes modernitzadors i opositors que tornaven de l’exili, obviant de manera interessada que la societat catalana havia estat capdavantera, des dels moments més foscos de la dictadura, en la resistència antifranquista i que aquesta resistència passava per la recuperació de les llibertats democràtiques però també de les nacionals. La lluita per aconseguir-ne unes era inseparable de la lluita per recuperar les altres.\nAmb la perspectiva dels anys, podem observar avui com algunes de les esperances més desitjades de la Transició no s’han acomplert, com ara la construcció d’un model econòmic modern i al servei del benestar social; o l’aspiració d’una societat lliure sense el malson de la corrupció. Però també l’anàlisi d’aquells anys ens porta els exemples de l’Assemblea de Catalunya, de la Marxa de la Llibertat o del Congrés de Cultura Catalana, veritables models d’unitat d’un poble per defensar la seva cultura, la seva llengua i la seva dignitat. Fou l’acció de la societat: pacífica, intensa, activa, pedagògica i persistent, l’element que va permetre els èxits més significatius de la Transició i, probablement, l’element clau que ens haurà de conduir a un futur esperançador.\nHistoriador, tècnic del Memorial Democràtic\nAltres publicacions del Memorial Democràtic a Publicacions de la Generalitat\nCatalunya, Ensenyament, Història contemporània\nLes transicions juvenils en un context de crisi l Post de Pau Serracant\nDeterminants i efectes de l’externalització del servei de transport local a Catalunya: oferta, propietat i qualitat l Post de Germà Bel


T’agraden els viatges sorpresa? – El Blog de La Torre\nT’agraden els viatges sorpresa?\nNo hi ha res més emocionant que viatjar. Fer centenars o milers de quilòmetres per amarar-se de noves experiències en entorns mai vistos. Només hi ha dues coses que superen aquesta emoció: una és que et toqui un viatge gratis amb totes les despeses pagades (encara que això no sabem si és un mite). L’altra, que no sàpigues on vas.\nSi t’apassionen els viatges, tant que ets incapaç de decidir-te per un destí en particular, la millor opció és que altres decideixin per tu. No volem dir que hagi de ser el teu pare, la parella o un amic qui prengui aquesta difícil decisió. El millor és que ho faci algú amb experiència. Decidir un lloc per viatjar no és una ximpleria, és una cosa molt important, i hi ha pàgines web que fan la feina bruta per tu.\nSi vols que et sorprenguin, i que resulti econòmic, potser t’interessa conèixer alguns llocs web com Waynabox, Drumwit o Flykube, entre altres. No només t’organitzaran un viatge a un lloc desconegut, sinó que a més serà una escapada de baix cost.\nAquesta ciutat no, aquella sí\nQuan entres a la pàgina web tries el lloc d’origen, el nombre de persones que viatjareu i les dates. El proveïdor ofereix una sèrie de possibles destins i tu tens la possibilitat de descartar un, o tres en algun cas. Dos dies abans de la cita reps un e-mail amb el destí, l’hora dels vols i totes les dades necessàries.\nAquests tipus de viatges misteriosos al voltant d’Europa surten per uns 150 euros si acceptes tot el pack. Els canvis, de data o d’horari de vols, van incrementant la factura. Eliminar destins que no ens interessen també costa diners. La primera destinació s’elimina de manera gratuïta i a partir del segon cal pagar 5 euros. En canvi, Flykube permet suprimir tres destinacions gratuïtes.\nLes plataformes et reserven els bitllets d’avió i l’habitació d’hotel, i fins dos dies abans no descobriràs on vas, però no et preocupis, perquè arribat el moment t’enviaran també una guia de viatge prou completa perquè no et perdis cap dels monuments, edificis o atraccions més importants de la ciutat.\nI si us agraden realment les sorpreses podeu deixar enlaire les dates també. Una altra opció és triar una ciutat i un mes, i el proveïdor us proposarà un cap de setmana sorpresa. És ideal per a aquests viatges que vols fer des de fa temps però mai decideixes la data. Amb aquesta opció ja no hi ha més excuses! Tries, per exemple, el mes de desembre i com a destinació Londres, i viatjaràs un cap de setmana sorpresa. Això sí, pots descartar un cap de setmana, per si tens un casament, no pots anar-hi per temes de feina o sorgeix qualsevol altre problema.\nEls més aventurers compten amb una opció de sorpresa total: dates i destí. En aquest cas, per 100 euros t’assegures un cap de setmana per Europa però no sabràs ni el destí ni les dates fins a una setmana abans de marxar.\nEl teu viatge sorpresa a un clic\nHi ha més agències que aposten per aquest tipus de viatges, com Mystery Trips, Desafiament Enigmàtic o AmericanExpress. Aquesta nova forma de viatjar té molts avantatges. La primera i més important és alliberar-se del rotllo que suposa organitzar un viatge, ja que cal dedicar-li temps i esforç per preparar la guia, comparar vols, hotels, aconseguir el preu més baix… Amb aquest tipus d’agències online t’estalvies la presa de decisions que en alguna ocasió comporta controvèrsies, ja que no sempre és fàcil posar-se d’acord sobre el destí on es vol viatjar.\nHa nascut una nova forma de viatjar, una nova era dels viatges, on agències especialitzades t’organitzen una escapada sorpresa. Ells converteixen aquest assumpte en un joc molt divertit, ja que poden o no donar-te alguna pista, i quan per fi descobreixes el lloc en el qual passaràs les vacances et donaran una guia amb tots els detalls. Aquesta també és una gran ocasió per fer un regal original a algú especial.\nNo t’has de preocupar per res, només per ficar de tot una mica a la maleta i somiar despert, imaginant on passaràs les teves properes vacances.\n16 Novembre, 2017 22 Novembre, 2017 elblogdelatorrefeatured\nAnterior Entrada anterior: El vestit de diari és tendència\nSegüent Entrada següent: 10 dades sobre els adolescents


Marlex contracta més de 100 professionals en cinc mesos per expandir-se fora de Catalunya - Diari de Girona\nMarlex contracta més de 100 professionals en cinc mesos per expandir-se fora de Catalunya\nEl grup preveu un creixement del 30% aquest any i una facturació de 105 milions d’euros\n12·06·21 | 06:30 | Actualitzat a les 10:59\nÀlex Sanabras i el director financer Joan Vila, a l’oficina de Marlex al centre de Girona. | MARC MARTÍ\nMarlex preveu obrir 50 noves oficines fora de Catalunya en els propers cinc anys. La consultora de selecció de personal amb seu a Girona ha engegat aquest any el seu pla d’expansió per al quadrant nord-est de la península Ibèrica. Primer va ser Madrid, amb l’obertura de cinc oficines, i després ha estat l’Aragó amb sis noves seus. D’aquí al 2025 la firma gironina preveu estar establerta (a un ritme de deu noves oficines cada any) en un territori que inclou, a banda de Madrid, Aragó i Catalunya, el País Basc, Navarra i el País Valencià. Per fer això la companyia ha dut a terme un esforç important de contractació de personal, amb la incorporació de més de 100 nous professionals en aquests cinc primers mesos del 2021 (actualment l’empresa compta amb 300 treballadors).\n«És el nostre següent pas, el de ser referents en aquesta zona del nord-est peninsular. Estem visionant construir un projecte de 100 oficines que sigui únic i singular en aquesta petita part del Sud d’Europa», explica Àlex Sanabras, Director General de Marlex. Ell i el seu germà Marc porten ara les regnes de l’empresa que va fundar el seu pare ara fa tot just 25 anys. En aquest quart de segle, aquesta companyia de recursos humans ha anat superant etapes fidel a una manera de treballar que consideren diferent de la de la resta d’empreses del sector. «Ens mou les ganes de fer projecte i de seguir contribuint al creixement i al progrés de les empreses del nostre voltant».\n«Quan vam començar, ens vam posar l’objectiu de ser líders a les comarques gironines. Enlloc d’obrir una o dues oficines, com feia la competència, en vam obrir deu», recorda Sanabras. Aquest model de proximitat va funcionar bé, i en una dècada van decidir replicar-lo en l’àmbit de Catalunya. «En la nostra obsessió per diferenciar-nos de les grans empreses del sector i ser singulars en un mercat molt competitiu, vam optar per instal·lar-nos en un territori de forma molt intensa i propera». Això, segons subratlla, els ha permès satisfer les necessitats específiques dels clients locals. Marlex arriba a una ciutat, busca les empreses més importants i treballa amb elles, les visita, hi està a sobre per conèixer-les i conèixer les persones que hi treballaran. «No pots treballar bé el mercat d’Olot des de Barcelona. Portem més valor per al client treballant amb ell personalment que no amb una plataforma digital i a 1.000 quilòmetres de distància». Això, matisa Sanabras, no significa que deixin de banda la inversió en la vessant digital. Evidentment, aquesta presència intensiva als territoris implica majors costos. «És un peatge que hem de pagar per al nostre model de negoci, però posem el focus en la generació de valor per al client i no en els costos».\nEntre els clients de la companyia hi ha empreses de sectors com l’alimentació, automoció, tecnològic o farmacèutic, entre d’altres. «Som principalment una consultora de selecció de professional amb dues línies de negoci: la selecció de perfils executius i professionals, i la gestió del treball temporal».\nCreixement i recuperació\nLa pandèmia els ha afectat, però a partir del setembre passat van recuperar-se i van aconseguir tancar l’any amb uns números similars als del 2019. «Això ens va animar a engegar la nostra expansió fora de Catalunya». El seu negoci creix a un ritme considerable. Aquest 2021 tenen previst facturar 105 milions d’euros, un 30% més que fa un any. Això consolida Marlex com una de les 50 empreses més grans de les comarques gironines.


El futur de la banca després de la pandèmia - TDB Actualitat\nTECNONEWS / AMIC – 31/7/2021\nSegons l’informe de Transformació Digital en el sector de la banca de Microsoft del 2020, la indústria es troba en un moment en el qual la competència pels clients és molt elevada, ja que existeix una gran facilitat per part d’aquests per canviar d’entitat bancària. En l’últim any, l’11% dels clients dels bancs, van canviar d’entitat bancària, sobretot, entre els bancs virtuals. En aquest escenari, la personalització és peça clau de la diferenciació de les entitats bancàries, ja que només el 31% dels clients pensa que la seva entitat financera el coneix bé i sap quines són les seves necessitats.\n“En aquest nou context, el sector ha de ser capaç de combinar les seves interaccions digitals i presencials, optimitzant les seves sucursals perquè siguin capaces de cobrir totes les necessitats dels seus clients. El centre financer monocanal, que ajunta el món digital al físic, és clau per a continuar expandint la indústria i millorar l’experiència del client”, explica Jaume Portell, CEO i cofundador de Beabloo, empresa tecnològica pionera en el desenvolupament de solucions per a fer més intel·ligents els espais físics.\nL’informe també recull que el 32% dels usuaris de la banca ja fan les seves operacions bancàries a través de dispositius mòbils, demostrant el creixement exponencial de la banca en línia. A això podem sumar que el 85% de les interaccions bancàries del 2020 es van gestionar automàticament. A més, el client d’avui també espera una atenció més ràpida i satisfactòria per part dels bancs que ofereixen serveis en línia, on el 16% dels clients espera obtenir una resposta a les seves preguntes o queixes en les xarxes socials en menys d’una hora.\nDins d’aquest canvi de paradigma, és inevitable plantejar-se quina serà la finalitat i el disseny de les sucursals bancàries del demà. Aquestes han d’oferir una experiència al client innovadora i atractiva, però que sigui al mateix temps molt pràctica i funcional, que demostri la seva rellevància dins del nou context de la banca i justifiqui la importància d’acudir a les mateixes per a tractar gestions més significatives.\n“Ens plantegem espais completament digitalitzats, amb un disseny de sucursals obertes amb tecnologies interconnectades, dispositius innovadors, analítica avançada i identitat digital que animi als clients a acudir gràcies al seu atractiu digital i modernitzat”, explica Portell.\nAquesta és una realitat que ja comencem a observar avui dia, entitats bancàries com Liberbank, Banc del Pacífico (Colòmbia) ,TBC Bank (Turquia) i el 90% de les entitats bancàries de Líban, ja treballen al costat de Beabloo en la transformació digital de les seves sucursals.\nL’acceleració de la transformació digital a causa de la covid-19\nEl coronavirus ha tingut un gran impacte en tots els sectors de la nostra societat, i en la banca, no seria d’una altra manera. En tractar-se d’un servei essencial i haver de romandre oberts, s’han hagut d’adaptar ràpidament, buscant solucions que s’adaptessin a la nova realitat i al canvi en el comportament dels clients.\nDurant la pandèmia, l’agilitat digital ha ajudat els bancs a respondre ràpidament a les necessitats i demanda dels seus clients. Aquells que no van ser capaços de fer-ho, s’han quedat enrere. Com a resultat, avui dia, el 30% dels usuaris d’entitats bancàries està disposat a canviar la seva banca principal per entitats financeres tecnològiques. El 57% dels clients bancaris prefereixen utilitzar la banca electrònica; el 55% dels clients prefereixen utilitzar aplicacions mòbils per a operar amb el seu banc i el 21% prefereixen interactuar amb el seu banc mitjançant els assistents virtuals i assistents de veu automatitzats davant de l’assistència presencial.\nPer aquest motiu, ara més que mai, és important que les oficines vagin més enllà de les expectatives dels clients. Accions com transformar digitalment les sucursals bancàries, implementar tecnologia i intel·ligència artificial, i convertir-les en un espai interactiu, seran les que dotaran d’un valor afegit a l’experiència de l’usuari.


Activitats - CaixaForum Palma\nResultats per a... Temàtica: Musica i arts escèniques\nLes Passions en la música\nJuan Ángel Vela del Campo analitza les Passions musicals, un gènere en el qual es narra la mort i la resurrecció de Jesucrist segons els Evangelis.\nConferències i Debats,\tArt i creació,\tHistoria i pensament,\tMusica i arts escèniques\nEls griots senegalesos t'acosten a les tradicions de l'Àfrica occidental amb les seves màscares i el ritme enèrgic dels seus instruments i danses. A partir de 5 anys.\nConcerts i espectacles,\tMusica i arts escèniques\nA l'altra banda de la porta. La salvació (de l'ànima) durant el Renaixement\nDimecres 9 de desembre de 2020\nMiguel del Pozo analitza com la pintura del Renaixement, que va fer enfortir el vincle entre la imatge i el món natural, va renovar la representació sagrada.\nVincenzo Capezzuto i Soqquadro Italiano. Migrant Music\nSoqquadro Italiano, amb la formidable veu de Vincenzo Capezzuto, proposa un repertori musical divers i amb ritmes agafats de cultures diferents: des de música sefardita fins a música argentina, des de morna capverdiana fins a música tradicional italiana.


La Generalitat catalana eliminarà divendres gairebé totes les restriccions per la Covid\nL'anunci del President arriba el dia en que la pressió als hospitals catalans pels casos de covid s'ha situat als nivells de fa més d'un any. Al passat juliol hi havia fins a 570 persones crítiques ingressades a les UCI. Des d'aleshores, a poc a poc, les UCI s'han anat buidant, en part pel descens en la transmissió del virus i, sobretot, per l'increment en la vacunació. La tendència ha permès que, per primer cop des de l'1 d'agost del 2020, el nombre de persones crítiques per covid-19 hagi baixat de 100 i s'hagi situat en 97, segons les dades del departament de Salut. L'estiu de l'any passat, Catalunya havia deixat enrere la primera onada i ignorava que estava a punt d'arribar un nou increment dels casos i, per tant, el retorn de les restriccions. El confinament s'havia començat a relaxar al mes de maig, cosa que havia permès la sortida de casa de tota la població tot i que cenyint-se a uns horaris. Es feien més 7.300 PCRs diàries i els laboratoris s'afanyaven a analitzar els resultats. L'agost del 2020 hi havia un 7,6% de casos positius, per sobre del 5%, el llindar que marca l’OMS per considerar que un país té la pandèmia sota control. Aquell dia van morir 10 persones per culpa del covid i es van confirmar 481 nous casos del virus.


Apartments Lux Irkutsk Rússia - Ofertes d'hotels amb els MILLORS DESCOMPTES EN LÍNIA\nLyzina 34, Pravoberezhni, Irkutsk, Rússia, 664000 - Veure al mapa\nConvenientment situat a Irkutsk, Apartments Lux és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Apartments Lux és compromet a que la seva estada sigui el més còmoda possible. Wi-Fi gratuït en totes les habitacions, habitació familiar, ascensor, àrea de fumadors són només algunes de les comoditats que fan que Apartments Lux sigui diferent dels altres hotels de la ciutat.\nGaudiu de les comoditats d'alta gama com ara aire condicionat, calefacció, mini bar, balcó/terrassa, TV satèl•lit/cable per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Irkutsk, el Apartments Lux és el lloc perfecte per una estimulant i emocionant escapada.


Necròpolis del Serrat dels Moros | Mapes de Patrimoni Cultural\nNecròpolis del Serrat dels Moros\nNecròpolis del Serrat dels Moros Santa Maria d'Oló\nProp del mas Sant Miquel, al sector central del terme municipal\nCamí de l'Estany, continuar des de Sant Miquel uns 600 m a l'est i pujar al cim del turó al sud 80 m\nLes restes arqueològiques podrien conservar-se en força ben estat, però en l'estat actual és difícil precisar-ho\nNecròpolis formada per un conjunt de cistes i situada al cim d'un turó dominant i amb excel·lents vistes. Podria correspondre a època alt-medieval o potser al segle XIX.Al cim del turó, actualment ocupat per bosc de pi, hi ha tres tombes que són perfectament visibles en l'estat actual, repartides en un radi força ampli d'uns 20 metres. Totes són orientades cap a l'est. La primera i més ben conservada està situada al vessant de ponent. És una cista de forma trapezial feta amb lloses de pedra, amb la part de la capçalera més estreta. Mesura 1,80 m de llargària i l'amplada interior va dels 0,30 als 0,40 m. La segona tomba es troba uns metres a llevant i sembla una cista infantil. La tercera es troba ja al vessant de ponent. També són visibles diversos forats on semblen insinuar-se altres sepultures, així com una gran llosa que ha quedat isolada.\nSobre aquest jaciment hi ha dues hipòtesis possibles. La primera és que correspongui a una necròpolis alt-medieval, tal vegada d'època visigòtica (entorn dels segles VI i VII). Donen peu a pensar-ho diversos factors: l'emplaçament emblemàtic, les característiques de les cistes, fetes amb lloses grans i d'un gruix considerable o el fet que estiguin perfectament orientades cap a l'est. També el topònim de Serrat dels Moros, que és una denominació que sol referir-se a llocs on hi ha vestigis antics, o la proximitat al pas d'un camí antic. En efecte, per l'actual camí de l'Estany hi passava un dels ramals de la ruta catalana del camí de Sant Jaume, concretament el que passava per Girona, Vic, Manresa, Montserrat, Igualada i Lleida i que està documentat al segle XIV, ja que el mateix rei Pere III el Cerimoniós va fer aquest camí. Sembla que en el tram del Moianès l'itinerari venia de l'Estany i continuava cap a Rojans, el mas la Careta i Artés.\nLa segona possibilitat és que es tracti de tombes del segle XIX. A Oló hi ha una tradició que diu que en aquesta època hi va haver un brot de pesta que va provocar una gran mortaldat, i els difunts s'haurien enterrat en turons allunyats de la població. Es coneixen diferents indrets amb cistes similars, una d'elles prop del mas Torigues. Sembla que a principis del segle XIX a Oló ja hi havia una tradició d'invocar a Sant Sebastià (advocat en casos de pestes i epidèmies), una advocació que va tenir una important revifada al final del segle. La tradició popular atribueix les cistes d'aquesta tipologia a aquest episodi. Tanmateix, cal dir que en el cas de la necròpolis de Torigues, per exemple, les tombes tenen una orientació aleatòria (no pas cap a l'est) i semblen fetes d'una manera més senzilla. Per tot això, en el cas del Serrat dels Moros ens inclinaríem més per la datació alt-medieval. Però per confirmar la cronologia del jaciment caldria un estudi arqueològic més aprofundit.\nEl turó constitueix una de les fites més altes de l'anomenat Serrat dels Moros, que s'aixeca a la part central de l'altiplà per on transcorre un antic camí que va cap a l'Estany i que devia ser un lloc de pas ja des d'antic. Per la banda nord es tenen magnífiques vistes cap a la vall de la riera d'Oló i fins el Pirineu, i per la banda de migdia s'albira fins la serra de Sant Llorenç del Munt i el cim de la Mola. Per tant, es tracta d'un turó que devia ser emblemàtic, amb una forma cònica que està rematada amb un segon promontori a la part més alta. Un tipus d'emplaçament que és habitual en les necròpolis alt-medievals.\nInformació oral facilitada per Oriol Garriga i Josep Canamasas Güell


Coses que Siri pot fer per tu | Consumer\nL'assistent per veu Siri que està present en tots els dispositius iOS d'Apple crea alarmes i esdeveniments al calendari, pren notes o consulta la cartellera del cinema, entre altres utilitats\nAutor: Per Elena Sants\nData de publicació: Dijous, 10deDesembrede2015\nSiri, l’assistent per veu dels dispositius d’Apple, va ser presentada en societat a l’octubre de 2011. El seu nom no va ser escollit a l’atzar, doncs són les sigles de speech interpretation and recognition interface (interfície de reconeixement i interpretació del discurs), la qual cosa descriu el seu paper com a ajudant personal per respondre preguntes, fer recomanacions i realitzar altres tasques. En aquella època, Siri era una de les novetats de l’iPhone 4S. Des de llavors, forma part del sistema operatiu iOS inclòs en altres aparells com iPad, iPod Touch o Apple Watch. També ha adquirit noves habilitats, com els idiomes. No obstant això, fa l’efecte que Siri no serveix de molt. Aquest article pretén demostrar just el contrari: que Siri pot resultar molt útil, si es coneixen totes les coses que se li poden demanar.\nSiri, l’assistent d’Apple que aprèn\nSiri utilitza una interfície de llenguatge natural, la qual cosa vol dir que no cal emprar una sèrie de comandos fixos per comunicar-se amb ella, ni tampoc ensenyar-li a respondre a certs termes. I és que és possible demanar-li la mateixa cosa de diferents maneres, fent que la interacció sigui molt fàcil i sobretot molt natural.\nA mesura que es va utilitzant Siri, el programari va aprenent de l’ús específic que l’usuari fa del llenguatge, així com de les seves preferències i les seves peticions individuals, la qual cosa permet refinar encara més els resultats i millorar les respostes d’aquest assistent.\nLa forma més curiosa de descobrir noves funcions de Siri és precisament utilitzant-la: preguntar-li coses, i a veure què surt. Però per els qui prefereixen anar a cap segur, a continuació es detalla una llista de tasques amb les quals Siri pot ajudar. Algunes són més habituals, altres més sorprenents i segur que hi ha alguna desconeguda.\n16 tasques en les quals Siri pot ajudar\n1. Crear recordatoris. Una de les funcions més útils de Siri és la de crear recordatoris, ja que fer-ho amb l’assistent d’Apple és més còmode i ràpid que emprar l’app de Recordatoris en iPhone. És perfecta quan un necessita acordar-se de fer una trucada important en arribar a l’oficina o comprar alguna cosa abans de tornar a casa.\n2. Apuntar esdeveniments al calendari. Es tracta d’un altre d’aquests usos “habituals” que es poden esperar de Siri. També és una opció més ràpida que la via habitual mitjançant l’aplicació de Calendari.\n3. Crear alarmes. Si un necessita aixecar-se aviat l’endemà, pot recórrer al despertador de tota la vida… o a Siri. Amb l’assistent d’Apple posar alarmes també és més senzill que mitjançant el mètode normal.\n4. Cridar a un contacte. Si es té el mòbil a la mà no és necessari, però amb les mans ocupades en una altra cosa o mentre es condueix, Siri pot encarregar-se de cridar a un contacte determinat amb solament demanar-li-ho.\n5. Saber què hora és en qualsevol lloc. Ja sigui per simple curiositat, o perquè es vol cridar a algú a l’altre costat del món i no se sap què hora és en aquest punt del planeta, Siri pot resoldre aquest dubte en uns segons.\n6. Fer un canvi de moneda. Aquesta funció resulta molt útil quan es viatja a l’estranger o quan s’estan comprant coses en Internet i els preus venen en dòlars. La conversió de moneda també es pot fer en Google… però amb Siri és més còmode.\n7. Realitzar conversions d’unitats. Igual que amb monedes de diferents països, Siri també pot fer conversions d’una unitat de mesura a una altra. Quants centímetres són una polzada? O quants metres hi ha en 80 peus? L’assistent de iOS té la resposta.\n8. Identificar una cançó. S’escolta la ràdio i, de sobte, sona un tema musical que ens agrada, però que no coneixem i que el locutor no ha identificat. Com esbrinar de quin es tracta? Solament cal preguntar a Siri, deixar que “senti” la cançó durant uns segons i dirà títol i cantant.\nImatge: Michael Dorausch\n9. Llançar una aplicació. Aquesta funció és molt útil sobretot per els qui descarreguen apps sense parar i les acumulen en la seva iPhone. Si ja no es recorda en quina carpeta estava guardada una app en concret, o no es troba en la pantalla, es pot demanar a Siri que la llanci.\n10. Reproduir música. Igual que Siri reconeix cançons, també pot encarregar-se de reproduir la música que es té en el mòbil. És possible fins i tot demanar-li temes d’un artista concret.\n11. Fer càlculs. L’iPhone té calculadora, però si es vol realitzar qualsevol operació matemàtica, des de les més bàsiques a les més complexes, Siri també pot fer-se càrrec d’això.\n12. Comprovar dates del calendari. En quin dia de la setmana cau un dia concret de l’any? Quan és la Setmana Santa de l’any que ve? Aquestes i altres dubtes referents a dates del calendari les resol Siri amb facilitat.\n13. Obtenir indicacions de ruta. L’assistent de iOS també funciona com un GPS. Si se li pregunta per una ubicació, la mostrarà en pantalla sobre un mapa. I si és necessari, mitjançant l’app de Mapes d’Apple, indicarà com arribar fins a allí.\n14. Prendre notes ràpides. Si s’ha de apuntar alguna cosa ràpid, un assumpte que no es vol oblidar o es necessita consultar més tard, és possible dictar-li-ho a Siri i estalviar així l’estona de tecleig.\n15. Seguir resultats esportius. Aquesta és una funció perfecta per a tots els amants dels esports. A Siri se li pot preguntar pels resultats de les competicions esportives més importants i ella els mostrarà en pantalla.\n16. Consultar la cartellera. Si en comptes d’esport un prefereix el cinema, és possible preguntar-li a l’assistent d’Apple per les pel·lícules en cartellera prop de la ubicació actual. Així es pot triar amb comoditat quina filmi veure i en quin cinema gaudir-ho.\napple ios-ca iphone-ca móviles-ca programari Smartphone Telefonia mòbil multimèdia


Apartment Suzi Novalja Croàcia - Ofertes d'hotels amb els MILLORS DESCOMPTES EN LÍNIA\nS.S. Kranjčevića 1, Novalja, Novalja, Croàcia, 53291 - Veure al mapa\nMés informació sobre Apartment Suzi\nConvenientment situat a Novalja, Apartment Suzi és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartment Suzi, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos habitació familiar, servei de llançadora.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Apartment Suzi.


Start-ups catalanes fien el seu creixement al Mobile\nb2768d16 74c5 4bc9 9eb1 688a265caff2\n1 de març de 2022 (09:44 CET)\nEl sector assegura que l'ecosistema es troba "en un moment dolç" i preveu "un impacte històric" malgrat la pandèmia\nLes 'start-ups' catalanes fa setmanes que esperen la celebració del Mobile. Per algunes d'elles, aquest esdeveniment és l'única oportunitat per donar-se a conèixer al públic internacional, i fien bona part del seu creixement futur a l'èxit que poden tenir al congrés. "És l'esdeveniment de l'any", indiquen la majoria. "Ser-hi és tot un privilegi", afirmen una bona part. De fet, algunes d'elles asseguren que fins i tot han accelerat el desenvolupament dels seus prototips per poder-los presentar i no haver d'esperar a una nova edició. Des de les institucions, indiquen que l'ecosistema català es troba "en un moment dolç" i, malgrat una afluència de públic encara reduïda per la pandèmia, preveuen que l'impacte del Mobile serà "històric".\nPels principals representants del sector, la consolidació d'un esdeveniment com el Mobile –i dins d'ells el congrés de 'start-ups' del Four Years From Now (4YFN)- és quelcom indispensable per una ciutat com Barcelona, que pretén consolidar-se com a 'hub' de referència al sud d'Europa. "Un actiu que cal tenir és una gran fira on tothom que és important es trobi", assenyala el conseller delegat del Tech Barcelona, Miquel Martí, en declaracions a l'ACN. "És com la nostra festa major, i d'allà n'han de sortir contactes per aconseguir 'partners' i tancar rondes d'inversió", afegeix.\nEn la mateixa línia s'expressa el director general d'Innovació i Emprenedoria del Departament d'Empresa, Lluís Juncà, qui defineix el Mobile com "la millor i potser l'única oportunitat per connectar l'economia catalana amb l'economia global". "El MWC és la palanca més gran que té l'economia del país per fer el salt endavant", subratlla.\nSetmanes de preparació\nConscients de la importància que suposa l'esdeveniment, algunes de les empreses entrevistades per l'ACN expliquen que porten setmanes pensant únicament en clau Mobile. Una d'elles és AcceXible, una companyia amb seu a l'espai del Pier01 de Barcelona especialitzada en la detecció i seguiment de malalties relacionades amb la salut mental a través de l'anàlisi de la parla. La seva cofundadora i consellera delegada, Carla Zaldua, comenta han accelerat el desenvolupament del seu últim prototip per poder-lo presentar en primícia a l'espai del 4YFN. "Anem a un o a dos congressos l'any, com a molt; per nosaltres és molt important", reconeix.


Divendres vaig estar nou hores a la universitat i quan vaig arribar no podia dir ni fava. Arribar a mitjan agost m'ha anat molt bé per situar-me abans que comencés el curs acadèmic i que tot agafi un ritme intens. Aquesta ha estat la primera setmana de classes, la famosa shopping week, i el millor és que alguns departaments aprofiten aquests dies per fer activitats de benvinguda i de presentacions. Així que divendres vaig anar a classe amb els deures de lectura fets i, després de meravellar-me de com els estudiants intervenen a les classes sense por per compartir les reflexions que han extret del text, vaig dinar a Harvard Square i vaig tornar a la biblioteca.\nA les 4.30 p. m. m'havien avisat a través de les llistes de difusió del correu electrònic que se celebrava el primer Happy Hours del meu departament fins a les set de la tarda, que aprofitéssim per presentar-nos. Jo aleshores encara no sabia que se n'organitza un cada divendres (de fet, ho fan els doctorands de primer del departament, que durant dos cursos realitzen assignatures encara sense triar el tema de tesi ni el director, que viuen a la mateixa residència, estan becats i aquesta és l'única tasca que han de fer pel departament -em va estranyar que no esmentessin que formessin part de cap grup de recerca-). Vaig pensar que era una bona oportunitat per conèixer els professors del departament del qual formo part (que a més, per aprendre'n més, no és de l'especialitat en la qual em vaig doctorar, però que és perfecte per desenvolupar-hi el meu projecte de recerca postdoctoral).\nQuan vaig arribar ja vaig veure el gos solt amunt i avall (extraoficialment és un departament pets-friendly) i molta joventut. Perfecte! Al final, però, de professors no en vaig conèixer, però vaig xalar amb els doctorands i m'hi vaig quedar fins encabat de les set, que no havia previst de cap manera! Vaig fer cap a casa més tard de les vuit i per l'horari d'aquí i encara pel procés d'adaptació (a Torino me n'anava a dormir molt aviat durant l'Erasmus! jo que sóc tan nocturna...) és tard. A les altres professions es plega a les cinc (de 9 a 5, treballen) i a les sis, com us vaig dir, se sopa. Jo sense restes de menjar a l'estómac començo a fer figa... Ara són les 23.20 i estic baldada, se'm tanquen els ulls, però no volia que passés cap dia més sense actualitzar. Divendres era massa tard i, després de donar-me d'alta al Meetup (una aplicació que et permet apuntar-te a grups de gent que a priori no es coneixen, però que comparteixen una afició: no he anat a cap activitat encara, però n'he trobat d'interessants i tothom d'aquí m'ho ha recomanat perquè és la millor manera de passar una estona amb nord-americans, que en general sembla ser que treballen molt, però que a la feina es relacionen poc amb els companys, pel que m'han dit) i de decidir que faria l'endemà, vaig gitar-me. Així ho he anat deixant, tot i que cada vegada que caminava pel carrer (a la tornada de divendres, avui per anar al supermercat) pensava mentalment en tot el que us diria i que us explicaria com funciona el doctorat en una universitat com la meua en una entrada que titularia 'Els doctorands del departament'. I el cap de setmana m'ha passat volant.\nAl final vaig decidir que no visitaria cap museu aquest cap de setmana i que dissabte descansaria per casa i m'aixecaria més tard (jo, a l'hora d'ells no m'hi aixeco). Sobretot volia donar una embranzida a la feina, ara que ja estic més o menys situada pel que fa als altres àmbits. Però no funcionava Internet i no vaig poder parlar amb el propietari del pis fins ja avançada la tarda, que per fi vaig fer un parell de Skypes. No podia fer res: es connectava i desconnectava tot seguit. L'estona més llarga que vaig aconseguir estar en línia al matí (amb interrupcions) va ser per fer un hangout (trobada virtual) amb el grup amb el qual vaig treballar sobre les competències de lideratge ara fa més d'un any a la UPMC a París. Només hi vam acabar acudint dues persones, una de les quals era la que ens havia convocat per fer pluja d'idees. Ell vol fer un canvi de rumb en la carrera professional i volia consell. Ens vam posar al dia i vam decidir repetir-ho de forma regular per debatre idees i per parlar sobre el nostre futur. També he parlat amb una postdoc de Harvard, espanyola, per correu sobre temes similars: a vegades ens sembla que de lluny, amb perspectiva, podem incorporar noves formes de fer o determinades activitats a les universitats on ens vam formar nosaltres. Avui, Internet funcionava i després d'anar al supermercat, cuinar per a avui i per a demà, he pogut avançar més que ahir. Tot i així, demà m'hauria de llevar amb temps, perquè he de fer els deures per a la classe de les onze!\n[El temps segueix canviant contínuament. Aquesta entrada és... un esbós].\nFotografies dels edificis del voltant del centre on són les meues classes. Aquí em penso que els de Literatura Comparada hi tenen el departament, però no n'estic segura. També vaig visitar un jardinet preciós: n'hi ha fotografies retuitejades al meu compte de Twitter. És a Harvard, a prop de la classe, molt menut i només l'obren fins a l'octubre i em penso que des del maig. Exclusiu per a membres de la universitat.\nEl club per al professorat de la universitat. Ja sabeu que a la ciutat hi ha un club que té les mateixes restriccions que aquest per entrar-hi.\nHenry Moore. Aquesta escultura és a Harvard, però també en tenen al MIT.\nPluja des de la meua habitació. Recordeu la fotografia similar que vaig fer a Londres? Tot i que allí estudi era sinònim d'una sola habitació amb cuina i el bany. Una mena de loft com el que compartia amb R. a Torí. Ara d'espai en tinc molt i per això els dijous els dedico a netejar-ho i a fer la bugada al soterrani (rentadora, 2 dòlars = he d'aconseguir 8 quarters + màquina d'eixugar la roba, 2 dòlars més. Imagineu-vos: roba interior, de color, delicada... quants quarters? Sí, aquesta setmana vaig fer curt, però no urgia, per sort. [Ei, aquesta és LA persiana que em em va costar fer pujar i baixar].\nEva 8 de setembre de 2014 a les 4:35\nEm consola que no només tenim ací problemes d'Internet! :P\nEi, però només quan hi ha partits "importants" de futbol, o persones "importants" a la ciutat.\nEutrapèlia 8 de setembre de 2014 a les 7:55\nAquí es veu que depèn de com bufa el vent?!? Quan el propietari va reiniciar el mòdem (que tenen ells a la seua part de casa) un segon cop, aleshores va funcionar!\nEutrapèlia 10 de setembre de 2014 a les 23:44\nAquest cap de setmana tinc previst publicar una entrada fent balanç del primer mes (diumenge farà un mes que sóc aquí, no m'ho acabo!) i anb actualitzacions d'aquesta setmana, amb tràmics i activitats diverses!\nEutrapèlia 11 de setembre de 2014 a les 11:52\nEmocionada. Impressionant. Gràcies a la família i amics per les fotografies en directe, als tuits, als whatsapps, a TV3 en directe fins que no he pogut recuperar-ne l'emissió... Des d'aquí, amb l'estelada, us acompanyo.\nAnònim 13 de setembre de 2014 a les 9:10\nUna diada fantàstica.\nEl vídeo de la V a Boston és molt original. La càmara sembla un satel·lit.\nÉreu força gent per ser tan lluny.\nAquí hi va haver trending topic i tot.


Opinio - Articles - Institut Nova Història\n"Fins i tot el passat es pot modificar; els historiadors no paren de demostrar-ho."\nJean Paul Sartre (1905-1980) Filòsof i escriptor francès\nOPINIó » 30-08-2020\nReconciliació amb el pessebre\nEn Xavier Llobet ha quedat agradablement sorprès per l'article d'En Jordi Bilbeny sobre una figura tan nostrada com El Caganer del pessebre i el tipus de religiositat que s'hi amaga. Ens ha fet arribar la seva opinió sobre l'article.\nOPINIó » 18-08-2019\nSi el periodisme no difama i no porta a cap linxament, quin sentit té escriure articles?\nEn Bilbeny parla del sentit de ser periodista: o per informar o per difamar.\nOPINIó » 23-02-2018\nSavassona: la nova ruta megalítica\nEn Pere Coll explica la seva experiència després de fer la ruta megalítica de Savassona amb en Jordi Bilbeny i en Xavier Roviró.\nOPINIó » 16-08-2017\nSebastià Sardiné Torrentallé\nLa Universitat de Montblanc, un èxit col·lectiu\nDesprés d'haver-hi assistit i participat, En Sebastià Sardiné ens fa arribar la seva valoració, en to familiar, del que va ser per ell la 4a Universitat Nova Història realitzada a Montblanc.\nOPINIó » 28-05-2017\nGenovisme: un naufragi anunciat?\nArticle d'opinió de l'Isaac Mestres sobre el llibre "La data de naixement d'En Colom".\nOPINIó » 15-05-2017\nCau la història castellanista\nArticle d’opinió d’En Lluís Maria Mandado en el qual replica les declaracions de l’historiador Luís Suárez formulades a La Vanguardia del 23 de gener del 2017.\nOPINIó » 09-05-2017\nJoan Boada Sanmartín\nImpressions sobre 'La data de naixement d'En Colom'\nL’Institut Nova Història dóna a conèixer, amb permís de l'autor i del destinatari, un escrit sobre l'efecte que li ha despertat al redactor llegir “La data de naixement d'En Colom” d'en Jordi Bilbeny.\nOPINIó » 27-03-2017\nFèlix Rabassa i Martí\nArrels paganes de Catalunya: “La sardana i la religió de les bruixes”, d'en Jordi Bilbeny.\nEl 7 de març d'enguany, En Fèlix Rabassa i Martí ha redactat una ressenya molt interessant al seu blog "La Renaixença" a l'entorn del llibre "La Sardana i la Religió de les Bruixes" d'En Jordi Bilbeny.\nOPINIó » 04-03-2017\nEl periodista Manuel Cuyàs reflexiona al diari El Punt-Avui sobre els factors que condicionen fortament la veracitat dels relats històrics.\nOPINIó » 09-02-2017\nDibuix d'En Martí Ceballos\nMartí Ceballos ens il·lustra la resposta d'En Colom a la proposta d'enderrocar-lo.\nOPINIó » 08-12-2016\nM. Assumpció Ribas\nDe l’Era de les Bruixes a l’era de l’Esperit\nUs oferim el parlament que l’Assumpció Ribas va pronunciar a la presentació del llibre d’En Jordi Bilbeny, «La Sardana i la Religió de les Bruixes», esdevinguda a Arenys de Munt, el passat 18 de juny d’enguany.\nOPINIó » 17-08-2016\nLa 3a Universitat Nova Història. Bona resposta dels montblanquins.\nAdaptació en un únic text de les dues cròniques que en Francesc Magrinyà ha redactat per al setmanari «Nova Conca» arran de la celebració de la 3a Universitat Nova Història.\nOPINIó » 11-08-2016\nUna setmana a la Universitat Nova Història\nEn Pol Bragulat ens dóna el seu parer sobre la seva estada a la 3a Univerisitat Nova Història\nOPINIó » 09-08-2016\nJosep Lluís Eras\nLa Gioconda és Isabel?\nEn Josep Lluís Eras fa una valoració a EL PUNT/AVUI de la 3a Universitat Nova Història, a Montblanc, i en ressalta els estudis a l'entorn d'En Lleonard i del fet que la Mona Lisa pugui ser Isabel d'Aragó\nOPINIó » 22-07-2016\nLes bruixes quan no plou\nEn Francesc Manzanera ens resumeix d’una forma viva i personal l’impacte que li ha produït la lectura del llibre d’En Bilbeny «La Sardana i la Religió de les Bruixes»\n2019 INH 37 Vicent-Marc Adell/ «El Lazarillo i la literatura catalana»\n2019 INH 42 Albert Fortuny/ «El cherry picking i el mètode científic»\nAlmiralls de la 'tercera edat' en actiu als segles XV i XVI\nVa poder viure 92 anys En Cristòfor Colom? Va poder creuar l’Atlàntic en el seu primer viatge als 78? Un marí...[+]\nLa detenció d'En Gaudí\nUn fet poc conegut de la vida del genial arquitecte modernista és la seva detenció un Onze de Setembre, durant...[+]\nLa petjada de «Tirant lo Blanc» en la «Celestina»\nSi fos cert que la Celestina és una obra catalana traduïda al castellà, l'acció de la qual passa a València,...[+]\n1. ''La càbala s’estén al món des de Catalunya''\n2. Espanya no sempre ha estat Castella\n3. Joan Fiveller, els vectigals i els «pacta sunt servanda»\n4. El passatge més obscur d'El Quixot\n5. Jaume Sobrequés: «L'Institut Nova Història em mereix el màxim respecte»\n6. Sebastián de Covarrubias: viola ‘versus’ guitarra\n7. Nou llibre: ‘D'Utrecht a San Francisco, passant per Nova York. Els catalans apel·len a les Nacions Unides’\n8. Santa Teresa de Jesús i el Pare Pere Gil\n9. Lluís Vives parlava la mateixa llengua que Caterina d'Aragó\n8. Nou llibre: ‘D'Utrecht a San Francisco, passant per Nova York. Els catalans apel·len a les Nacions Unides’\n9. Les armes catalanes de Ferran el Catòlic entren a Granada\n10. Teresa de Jesús escollí per confessor En Pere Domènech, abat de Vilabertran


Convocatòria manifestació 25N | Associació de Veïnes i Veïns de l'Esquerra de l'Eixample\nAssociació de Veïnes i Veïns de l'Esquerra de l'Eixample / Activitats / Convocatòria manifestació 25N\nDes de la Vocalia de Dones de l’AVVEE fem una crida perquè ens acompanyeu a la MANIFESTACIÓ del diumenge 25 de novembre, coincidint amb el Dia Internacional per l’Eliminació de la Violència vers les Dones.\nHora i lloc: 11.15 h a Pl. Universitat (Barcelona)\nTambé, aprofitem per recordar-vos que el dissabte 24 de novembre a l’antiga presó la Model, dins les Activitats a l’Eixample en commemoració del 25 de novembre.\nD’11 a 13 h a la galeria 5. Projecció i debat del documental Ciutats vivibles.\nDocumental produït per Entrepobles i realitzat per el col·lectiu de periodistes Contrast i, amb la col·laboració de Caps, Col·lectiu Punt6, Territoris Oblidats, Lahas, IGOP, AVV Poblenou, AVV Noubarris, FAVB, Grup de dones de La Bisbal, Colors de Ponent i CAF de Dones de Vilafranca del Penedès amb l’objectiu que esdevingui una eina per a reflexionar sobre les nostres ciutats i com hi desenvolupem la vida des d’una perspectiva feminista. El documental és fruit d’un treball complex en el que s’interseccionen col·lectius i mirades. Hi trobareu reflexions i perspectives a vegades complementàries, d’altres potser contradictòries, que ens poden ressonar a totes i tots, de maneres diferents. Sentir la ciutat, pensar-la, viure-la i transformar-la des 6 7 del sosteniment de la vida. La ciutat som nosaltres. Omplim els nostres ulls de la diversitat que ens habita, i aboquem-la sobre la ciutat.\nOrganitza: Vocalia de Dones de l’AVEE Col·labora: Ciutats Vivibles – Entrepobles.\nDe 13 h a 14 h a la galeria 5. Lectura col·lectiva de poemes i recital poètic.\nAmb la intervenció de les poetesses barcelonines Iram Batool Qadri i Sundas Zafer, que recitaran dues breus poesies, en urdú amb traducció al català, centrades en la reivindicació dels drets de la dona i amb la col·laboració de de la poetessa Assumpta Forcada.\nOrganitzen: Vocalia de Dones de l’AVVEE i Acadèmia d’urdú a Barcelona – Grup de poesia Ahleqalam.


L'accident ha provocat un total de cinc ferits | La dona, en estat greu, ha estat traslladada en helicòpter al Trueta de Girona\nper Anna Corbatera / ACN 01/02/2021 14:00h\nLa dona, en estat greu, ha estat traslladada en helicòpter al Trueta de Girona| ACN\nUn xoc frontal entre un turisme i un tot terreny a Darnius (Alt Empordà) ha deixat cinc ferits, tres dels quals menors. L'accident ha tingut lloc quan passaven pocs minuts de dos quarts de nou del matí al punt quilomètric 1,7 de la GI-503, just en un revolt. Per causes que es desconeixen, els dos vehicles han col·lidit. Arran del xoc, els tres menors han resultat ferits lleus. En relació amb els altres dos, una dona ha hagut de ser evacuada en helicòpter al Trueta. La dona està greu i pendent d'una intervenció quirúrgica.\nL'accident s'ha produït en un revolt de la GI-503, a pocs quilòmetres de l'entrada a Darnius, des de Maçanet de Cabrenys. A la zona hi ha diversos senyals que alerten de la corba i també d'un tram estret a la via. Per causes que es desconeixen, els dos vehicles han xocat frontalment a les 8.37 hores d'aquest dilluns i l'accident ha obligat a tallar la via al trànsit durant diversa estona.\nTallada la GI-503 a Darnius (Alt Empordà) en ambdós sentits a causa d'un #accident amb 2 vehicles implicats\nℹ https://t.co/7bzpWB9BQj pic.twitter.com/VQwDFlIVqa\nTres dels ferits són menors, i una dona es troba en estat greu\nArran del xoc, cinc persones han resultat ferides de diversa gravetat. Una dona ferida greu ha hagut de ser evacuada en helicòpter al Trueta de Girona i està pendent d'una intervenció. Els altres quatre, tres dels quals menors, estan lleus i s'han traslladat a l'hospital de Figueres.\nMenor Accident Alt Empordà


Escrit per Redacció al 13 de setembre de 2017 . Publicat a Entrevista\n‘Notícies del Matarranya’ i la llengua\nEscrit per Redacció al 8 de setembre de 2017 . Publicat a Cartes dels lectors\nFelicito als companys del quinzenal Notícies del Matarranya perquè a poc a poc va introduint notícies també en la nostra llengua amb la finalitat de convertir-se en un mitjà bilingüe.\nLa literatura franjolina i les seues llengües\nEscrit per Redacció al 7 de juliol de 2017 . Publicat a Cartes dels lectors\nDe l’anterior número de Temps de Franja, molt interessant des del principi al final, m’ha sorprès l’abundància de notícies literàries començant per la portada amb Octavi Serret, l’actiu llibreter de Vall-de-roures,\nRuta literària en homenatge a Galan\nHe llegit, de punta a punta, el magnífic tríptic de tan merescut homenatge i record a la memòria, i dieu molt bé, de l’enyorat (també per nosaltres) amic Josep Galan.\nEn efecte, segons la necrològica de l’anterior Temps de Franja digital, les cendres de José Peris Lacasa descansen a Maella,


«Càritas és un 'chiringuito'» - Regió7 :: El Diari de la Catalunya Central\n«Càritas és un 'chiringuito'»\njosep miquel bausset 04.06.2019 | 23:35\nAquesta afirmació, del tot immoral i falsa, insultant i vergonyant, la va pronunciar la Sra. Rocío Monasterio, cap de llista de Vox a la presidència de la Comunitat de Madrid. En el debat públic entre els candidats a la Comunitat de Madrid, a la pregunta del Sr. Ángel Gabilondo, candidat socialista, sobre si Càritas era un «chiringuito», la Sra. Monasterio va respondre, sense cap mena de pudor, amb una afirmació rotunda i contundent: «Sí».\nAquesta opinió de la Sra. Rocío Monasterio sobre allò que constitueix el nucli de l'Església, la caritat, és a dir, l'amor als més desfavorits, és indigna d'una persona que vol representar el seu partit a la Comunitat de Madrid. Suposo que aquesta afirmació infame de la Sra. Monasterio no haurà agradat gens ni mica al cardenal Cañizares, que fa uns mesos (Levante, 10 de desembre de 2018) deia que Vox «es de derechas, en absoluto de extremaderecha» i, a més, «totalmente constitucional». Deu ser per això que els diputats de Vox a les Corts Valencianes, van jurar el seu càrrec «por Dios y por España». Per altra part, resulta curiós que, quan en el passat dia 21, en la constitució del Congrés, el Sr. Rivera es posés tan nerviós amb la fórmula que empraren els diputats independentistes per acatar la Constitució, però ni ell ni els seus diputats a les Corts Valencianes no manifestessin cap signe de desaprovació quan els diputats de Vox juraren «por Dios y por España».\nSeria bo que els bisbes denunciessin l'afirmació de la Sra. Monasterio per falsa i per demagògica. I perquè la resposta de la Sra. Monasterio constitueix un insult als voluntaris que treballen a Càritas, una organització que és la veu i el cor de l'Església i que, evidentment, és tot el contrari d'un «chiringuito», ja que està al costat de les persones més fràgils de la societat.\nL'Església italiana sí que ha criticat la «sobirania fetitxista» del ministre Salvini, que utilitza, d'una manera immoral, la creu, el rosari i l'evangeli per als seu discurs d'odi i de rebuig als immigrants. Com ha denunciat el setmanari catòlic italià, Famiglia cristiana, Salvini, envoltat dels representants de l'extrema dreta europea, exhibia el rosari i l'evangeli, abusant d'aquesta manera dels símbols cristians, mentre «un altre vaixell amb vides humanes, va ser rebutjat» per Itàlia, pel rebuig del Sr. Salvini als refugiats.\nPerò l'extrema dreta menysprea el Papa (a qui no perdona les seves crítiques a una economia que mata) i els immigrants, i per això no escolta la veu del papa Francesc quan ha denunciat el mur de Trump, ja que «la por ens torna bojos». Per això el Papa ens anima constantment a construir ponts i a enderrocar els murs que ens divideixen.\nEls qui menyspreen Càritas i la seva tasca a favor dels més fràgils de la nostra societat i que alhora no tenen cap inconvenient a jurar «por Dios y por España», brandant rosaris i evangelis, queden ben retrats pel teòleg Joseba Andoni Pagola, quan denuncia aquells que veneren el Crucificat i alhora menyspreen els crucificats del nostre món.


25 de Novembre: Dóna-li la volta a la violència masclista! – CGTCatalunya\nInici > General > 25 de Novembre: Dóna-li la volta a la violència masclista!\nMés de 600 dones han mort en l'última dècada a les mans de les seves parelles o exparelles. Més de 600 homes s'han convertit en assassins, alguns es van suïcidar després de matar a la que durant un temps havia estat la seva dona, uns altres estan a la presó. Informes i estudis contrastats d'aquest any, xifren el nombre de dones assassinades en el període 2000-2009 en 629, amb una mitjana de 63 per any. Aquestes són les dades oficials de víctimes per violència de gènere en el nostre país, però a elles s'haurien d'afegir les dones assassinades per altres homes que no eren parelles o exparelles seves, però que podrien catalogar-se fàcilment com crims masclistes (agressors sexuals, pares, germans, chulos, etc). La xifra oficial en el que va d'any és de 57 dones assassinades.\nLes mesures previstes en la Llei Integral contra la violència de gènere no semblen ser molt eficaces. En els Pressupostos d'aquest any es dediquen 5.566,05 milions d'euros per a seguretat ciutadana i lluita antiterrorista. Tal vegada, si s'augmentés el pressupost per a la lluita contra la violència masclista, s'obtindrien millors resultats i sobretot, si es dediquessin més diners a l'educació en igualtat i a l'educació sexual. No obstant això per a 2011, el pressupost per al Ministeri d'Igualtat era de 69 milions d'euros (un 1’02% del pressupostat per a seguretat), un 10% menys que l'any passat. El doble de la retallada mitja dels altres ministeris.\nI parlem en passat perquè una vegada més es confirma el que totes veiem dia a dia: no hi ha voluntat política de lluitar contra la violència de gènere, i el regal del govern a les dones per a aquest 25 de Novembre és la desaparició del Ministeri d'Igualtat, que amb la nova remodelació governamental passa a ser una secretaria dintre del Ministeri d'Assumptes Socials. I totes sabem que, per desgràcia, en aquest món capitalista nostre si no hi ha pressupost, no hi ha mitjans.\nAl llarg de l'any ens han bombardejat durant tots els dies amb detencions i la lluita antiterrorista, aquí i a França. I què passa amb tots els programes que hi ha pendents d'executar per a lluitar contra la violència de gènere? En Educació, en Sanitat, en Justícia, en Intervenció Social… com no hi ha pressupost, no hi ha mitjans.\nQue bé els ha vingut la crisi! És l'excusa perfecta per a no haver de complir les seves lleis. I cada any que passa, menys reposició d'efectius en l'Administració Pública, més càrrega de treball per als i les treballadores que queden en els serveis i que no poden assumir, per més que ho intentin, tot el pendent per fer. Per no parlar de la desaparició de serveis públics tan importants com tot el sector educatiu social, des del qual es treballava en la integració de persones, sobretot menors, en risc d'exclusió social, serveis que són realitzats per empreses privades amb ànim de lucre i que la majoria sabem com funcionen…\nAmb aquesta comparança i amb la teva ajuda exigirem que es tracti a la violència de gènere com un problema d'estat de primera magnitud. No podem permetre que any rere any, segueixin assassinant a dones davant la vista impune de tota la societat i amb la indiferència d'un estat que no s'aplica per a atallar aquesta sagnia que és un problema de totes i tots.\nDes de CGT també volem fer una crida a tota la societat: tots i totes som responsables, al seguir perpetuant rols i comportaments patriarcals. Per això, el més important és la deconstrucció de tot l'après: en les nostres relacions, en l'educació que rebem i donem, en les nostres comunicacions….\nUna societat que eduqui solidàriament, sense sexisme, sense violència, sense autoritat imposada, llibertària, ens ajudarà a construir una societat de persones lliures, iguals, respectuoses amb les diferències i crítiques amb el món, on no existeixi dominació ni competitivitat. Una societat que eduqui sense religió, separant-la de l'escola i deixant-la en l'àmbit privat. Una societat que no permeti que els seus mitjans de comunicació siguin agressius i perjudicials per a la imatge de les dones, considerant-les objectes d'adorn en els seus anuncis, emetent programes xarons i masclistes amb totes les forces.\nI sobretot, sobretot, a la CGT volem una societat que no calli, que denunciï, que qüestioni i que participi en l'eradicació d'aquesta xacra social.\nDones i Homes de la CGT, Contra la violència masclista!\nAcudiu i Participeu en les manifestacions i actes del 25 de novembre, dia contra la violència de gènere.\nSecretaria de la Dona de la CGT\n>>> Cartells i díptics en els diferents idiomes (castellà, català, gallec, euskera) a:\nDíptic 25-N CGT


Escola Esportiva FUTURESPORT: Ruta del Ter objectiu assolit\nAquest cap de setmana uns quants Futuresportistes han assolit acabar amb éxit la Ruta del Ter, i la Nuri ens ho explica:\nEns varem marcar un objectiu, la baixada del Ter des de Setcases a la Gola.\nPrimera etapaDissabte sortíem a la temperatura extrema de -8ºC, un fred que pela. Anàvem molt ben equipats. Els copedals érem la Julia, Genís, Àlex, Pere i jo mateixa. El fred en ajudava a tenir forces per fer la primera jornada fins a Torelló, lloc on varem dormir, juntament amb el cotxes assistents Mercè, Jordi i també la Jana i la Caralt i en Roman i la Teresa.\nVarem tenir un dia esplèndid un cop es va escalfar el dia amb el sol radiant.\nA l'hora de dinar ja érem embarcats al tren (Ripoll-Borgonya) tram perillós per fer amb la bici, ja que es carretera i amb poca vorera.\nLa segona jornada fou des de Torelló fins a Girona. Passant pels pantans de Sau, Susqueda i el Pasteral. El dia i el terreny un tant dur, feia vent i una mica de pluja. Però no hi havia qui ens pares. El recorregut es un puja i baixa constant banyat pel paisatge que ens alegrà la vista. El sòl, una barreja d’asfalt, formigó i terra intermitentment. Després de l'esforç anem a descansar per la última jornada i més tranqui-la.\nTercera EtapaGirona - la Gola, on ens esperaven una colla de companys Futurs per ajudar-nos a arribar a la fita. Us envio unes quantes fotos de la expedició. Lo important i divertit ha estat participar, deixant les roderes de les nostres bicis a la vora del Ter, el nostre riu que sempre ens observa.\nFelicitats a tots els membres de l’expedició.\nPublicat per Narcís Nogué a 17:01


Start-ups i Spin offs, al CCCB | Barcelona Cultura\nStart-ups i Spin offs, al CCCB\nEn el marc de l'exposició +Humans, l'espai Beta del CCCB presenta projectes i nous models de negoci que sorgeixen d’entorns científics o tecnològics que mostren els vincles de la universitat i els grups de recerca amb el món empresarial.\nRoba intel·ligent, robots terapèutics, tracking d'emocions, o una nova cosmètica basada en cèl·lules totipotens vegetals són algunes de les idees que es presentaran a l’Espai Beta del CCCB fins el 7 d'abril de 2016. Iniciatives empresarials innovadores que treballen en sectors de la tecnologia o models de negocis disruptius vinculats a alguns dels aspectes relacionats amb el projecte «+ Humans. El futur de la nostra espècie».\nLa proposta acull projectes d' start-ups i spin offs que han sorgit del vincle amb universitats relacionats al camp de la medecina, la psicologia, la realitat augmentada, l’alimentació, la cosmètica o el testament digital.\nDies: fins al 7 d'abril de 2016\nEspai: Centre de Cultura Contemporània de Barcelona\nData de publicació: Dissabte, 12 Desembre 2015